Gjumri

Gjumri (armenski: Գյումրի) je drugi po veličini grad Armenije i administrativni centar armenske provincije Širak od 147 000 stanovnika. Geografske i klimatske karakteristike Gjumri leži u planinskoj unutrašnjosti, na sjeverozapadu Armenije, pored granice sa Turskom. Grad se rasprostro po kotlini rijeke Ahurjan u podnožju Kavkaza, na 1592 m nadmorske visine. Udaljen je oko 126 km sjeverno od glavnog grada Erevana. Gjumri ima stepsku suhu klimu sa svježim ljetima, i dugim oštrim zimama. Grad leži na vrlo trusnom području, pa ga tresu česti potresi, posljednji katastrofalni zadesio ga je 7. decembra 1988., tad je porušen velik dio grada, i poginulo nekoliko hiljada stanovnika, a mnogi su ostali bez domova. Historija Pretpostavlja se da su grad osnovali Grci - 401. pne., ali on nije imao kontinuiranu egzistenciju. Zna se da je tokom srednjeg vijeka bio centar buna protiv Arapskog kalifata. Grad je doživio svoj ponovni procvat nakon Rusko-perzijskog rata 1804.- 1813.. Carska Rusija zauzela ga je 1804. - 25 godina prije ostalih armenskih gradova. Rusi su - 1837. izgradili utvrdu, a od 1840. počeli graditi potpuno novi grad - Aleksanropol. Nazvali su ga Aleksanropol u čast žene cara Nikola I., ruski car|Nikolaja I. - Aleksandre Fojodorove. Aleksanropol je ubzo postao trgovački i administrativni centar tog kraja, a nakon sovjetske revolucije i industrijski. Za prvih godina sovjetske vlasti - 1924. je prezvan u Leninakan u čast Vladimira Iliča Lenjina, to ime nosio je do 1990. Grad ima i univerzitet sa pedagoškim i politehničkim fakultetom. Privreda i obrazovanje Gjumri je centar armenske tekstilne industrije, grad ima i drugih tvornica koje proizvode strojeve, bicikle, naučne instrumente i prehrambene proizvode. Grad ima pedagoški fakultet. Gradovi prijatelji SAD, Alexandria Gruzija, Kutaisi Italija, Nardò Brazil, Osasco Bugarska, Plovdiv Reference Vanjske veze Službene stranice grada (en) Gjumri na portalu Encyclopædia Britannica (en)